Цхьаькха да наха Iомадаь хIама. Цхьаннахьа салаIа, шоай самукъа даккха хьуна йисте Iийне, е додача аьлен хи йисте, е лоам дай баьхача гIалашка, дукха нах ух. Бакъда цхьаболчар шоай гIулакх чакх а даьнна шоаш цигара дIаболхача хана дIа а ца йоахаш нувхаш ют. Из вай деш хилча цох доккха зе доал адама меттел хьайбашта а. Фуй ца а ховш цу нувхашта юкъе бат чу а яьккхе, уж Iувшаш юаш шоашта бала бу хьайбаша. Воай декхар вай кхоачаш цадар бахьан долаш из беркат да салаIа бахача нахагара мотт ца ховча, кхетам боацача хьайбашта а оакхарошта а хьадоалаш дар. Миччахьа мара цааларах, воаш дIатIанийсаденна нувх хьалъэцаш хиладезача вай из юхамаччахьа леладу. Воаш дахаш дар вай цIа, юрт, мохк, дуне долга кхетаде деза вай. ХIаране шийна хьалхашка декхар оттадой ше ваха моттиг цIена лоаттае, тIаккха гIулакх нийсача апарах а дирза вай хьал тоалурга. Бусалба Iилма дийшача наха хьаяхаш да Дала Къуръана чухьа аьнна латт яхаш: «Дала шун хьал хувцаргдац оаша оашош из хувцалца». Цудухьа вай хьал хувцадалар дикагIча оагIорахьа хилийта деза вай.